b'\n_START_ARTICLE_\n\xc5\xbdivali v \xc5\xa1portu\n_START_PARAGRAPH_\n\xc5\xbdivali v \xc5\xa1portu so posebna oblika delovne \xc5\xbeivali.\xc2\xa0Veliko \xc5\xbeivali, predvsem v bolj komercialnih \xc5\xa1portih, je izjemno natreniranih in usposobljenih. Najpogosteje\xc2\xa0v \xc5\xa1portu sodelujejo konji in psi.\n_START_SECTION_\nVrste \xc5\xa1portnih prireditev, ki vklju\xc4\x8dujejo \xc5\xbeivali\n_START_PARAGRAPH_\nObstaja veliko vrst \xc5\xa1portnih prireditev, ki vklju\xc4\x8dujejo \xc5\xbeivali, z razli\xc4\x8dno stopnjo udele\xc5\xbebe ljudi. Nekatere vrste \xc5\xa1porta se odvijajo izklju\xc4\x8dno med \xc5\xbeivalmi, medtem ko imajo v drugih \xc5\xa1portih \xc5\xbeivali manj\xc5\xa1o vlogo. Ve\xc4\x8dina \xc5\xa1portov zahteva treniranje \xc5\xbeivali, nekateri pa vklju\xc4\x8dujejo tudi selektivno vzrejo._NEWLINE_Obstaja tudi nekaj velikih \xc5\xa1portnih prireditev, ki vklju\xc4\x8dujejo \xc5\xbeivali, na primer rodeo, kjer jaha\xc4\x8di ka\xc5\xbeejo zlasti spretnosti pri obvladovanju bikov ter konj med ovirami.\xc2\xa0\n_START_SECTION_\n"Ena na ena" \xc5\xa1porti in ekipni \xc5\xa1porti\n_START_PARAGRAPH_\nObstajajo tudi nekateri nedirkalni \xc5\xa1porti ki vklju\xc4\x8dujejo \xc5\xbeivali. Na primer polo, kjer\xc2\xa0tekmovalci dveh mo\xc5\xa1tev posku\xc5\xa1ajo s palico, ki ima na koncu leseno kladivo, spraviti \xc5\xbeogo v nasprotna vrata, medtem ko sedijo na konju. Od\xc2\xa0za\xc4\x8detka 20. stoletja obstaja tudi polo s sloni, ko so \xc4\x8dlani Britanske aristokracije v Nepalu\xc2\xa0za\xc4\x8deli igrati polo na slonih._NEWLINE_Od 14. do 16. stoletja so bili\xc2\xa0priljubljeni "ena na ena" vite\xc5\xa1ki turnirji, kjer so se vitezi s sulicami bojevali na konjih.\n_START_SECTION_\nBoj\n_START_PARAGRAPH_\nV ve\xc4\x8dini dr\xc5\xbeavah veljajo \xc5\xbeivalski boji, kjer se dve ali ve\xc4\x8d \xc5\xbeivali bori druga proti drugi, kot so petelinji boji\xc2\xa0in pasji boji, za kruto dejanje in so zato nezakoniti. Nekateri legalni \xc5\xbeivalski boji pa potekajo po vsem svetu, vklju\xc4\x8dno z boji med kravami in kamelami. Obstajajo tudi nekatere dovoljene oblike \xc5\xa1porta, kjer se ljudje bojujejo z \xc5\xbeivalmi, kot so bikoborbe, ki imajo dolgo zgodovino v \xc5\xa1panski in portugalski tradiciji. Niti ni nujno, da se bojujejo velike \xc5\xbeivali, na primer v Macau in Hong Kongu je zelo priljubljena borba s \xc4\x8dri\xc4\x8dki\xc2\xa0(vendar pa je ob tem nezakonito staviti)._NEWLINE_Skozi zgodovino so potekali tudi mnogi drugi \xc5\xa1porti, ki so vklju\xc4\x8devali prelivanje krvi med \xc5\xbeivalmi in bili namenjeni kot zabava, mnogo od teh je delovalo kot vaba za pse.\xc2\xa0Veliko razli\xc4\x8dnih vrst \xc5\xbeivali je bilo danih v jamo, v\xc4\x8dasih zvezanih na drog in tako nastavljenih kot vaba za pse. Za vabo so se uporabljale podgane, jazbeci, medvedi in levi.\xc2\xa0Obstaja tudi nekaj zgodb o \xc4\x8dlove\xc5\xa1ki vabi._NEWLINE_\xc5\xbdivali, ki sodelujejo v \xc5\xbeivalskih bojih imajo po navadi \xc5\xbee prirojeno mo\xc4\x8d in vzdr\xc5\xbeljivost.\n_START_SECTION_\nLov\n_START_PARAGRAPH_\nLov se je za\xc4\x8del kot klju\xc4\x8dni sestavni del lovsko-nabiralske\xc2\xa0dru\xc5\xbebe, kot pomemben vir hrane. Z udoma\xc4\x8ditvijo \xc5\xbeivali in razvojem\xc2\xa0kmetijstva je lov predstavljal \xc5\xa1e la\xc5\xbeji na\xc4\x8din pridobivanja hrane. Lov je postal tudi \xc5\xa1port za visoke socialne razrede. V ve\xc4\x8dini delov srednjeve\xc5\xa1ke\xc2\xa0Evrope je\xc2\xa0najvi\xc5\xa1ji socialni razred (aristokracija in vi\xc5\xa1ja duhov\xc5\xa1\xc4\x8dina) pridobil kot edini pravico za lov na nekaterih podro\xc4\x8djih na fevdalnem ozemlju._NEWLINE_Nevaren lov levov ali divjih merjascev, obi\xc4\x8dajno na konju (ali z\xc2\xa0vozilom, kot v\xc2\xa0Egiptu in Mezopotamiji) je imel tudi funkcijo podobno\xc2\xa0turnirju\xc2\xa0in mo\xc5\xa1kega \xc5\xa1porta: kot \xc4\x8dastno in nekoliko konkuren\xc4\x8dno razvedrilo za pomo\xc4\x8d aristokraciji vaditi spretnosti vojne v \xc4\x8dasu miru. V starem Rimu\xc2\xa0je bil "Venatio" oblika zabave v amfiteatrih, kjer so ljudje gledali kako se ljudje bojujejo proti \xc5\xbeivalim._NEWLINE_V sodobnem \xc4\x8dasu je lov obi\xc4\x8dajno pravno legalen v kolikor ima lovec dovoljenje za lov, \xc4\x8deprav obstajajo nekatere pravno neurejene oblike v nekaterih dr\xc5\xbeavah. \xc5\xbdivali so lahko cilj lova, lahko pomagajo lovcem ali pa lovijo same._NEWLINE_Lov na lisice\xc2\xa0je sporno vpra\xc5\xa1anje \xc5\xa1e posebej v Zdru\xc5\xbeenem Kraljestvu\xc2\xa0predvsem\xc2\xa0glede (ne)potrebnosti in krutost, ki ga to dejanje vklju\xc4\x8duje.\n_START_SECTION_\nRibolov\n_START_PARAGRAPH_\nRibolov je nekoliko druga\xc4\x8den od drugih \xc5\xa1portov. Najpogosteje je za zabavo ali hobi, vendar pa je lahko tudi tekmovalen \xc5\xa1port.\n_START_SECTION_\nStreljanje na golobe\n_START_PARAGRAPH_\nStreljanje na golobe\xc2\xa0je bil eden od kategorij, ki vklju\xc4\x8duje streljanje, na Poletnih Olimpijskih igrah leta 1900. Cilj tekmovalcev \xc2\xa0je ubiti \xc4\x8dim ve\xc4\x8d lete\xc4\x8dih golobov, ti pa so isto\xc4\x8dasno pred njih izpu\xc5\xa1\xc4\x8deni iz kletk.\n_START_SECTION_\nTekmovanja v usposobljenosti ali vzgoji \xc5\xbeivali\n_START_PARAGRAPH_\nNa prireditvah je namen poudariti odli\xc4\x8dnost usposabljanja ali vzgoje\xc2\xa0\xc5\xbeivali. V tej kategoriji obstajajo razli\xc4\x8dne jahalne \xc5\xa1portne discipline, vklju\xc4\x8dno s skoki \xc4\x8dez ovire\xc2\xa0in dresura konj, ki so predstavljeni na Olimpijskih Igrah. Na ni\xc5\xbejih ravneh tekmovanja se tekmuje v jahanju in vo\xc5\xbenji, kot tudi v nejahalnih kategorijah, kjer se ocenjuje strukturo in podrejenost konj._NEWLINE_Psi, katere je z lahkoto udoma\xc4\x8diti, so ena izmed najbolj priljubljenih \xc5\xbeivali na tak\xc5\xa1nih prireditvah. Govedo in ov\xc4\x8darski psi so priljubljeni v \xc5\xa1tevilnih dr\xc5\xbeavah in jih lahko uporabimo za prikaz, kako dobro lahko\xc2\xa0pes\xc2\xa0zbira\xc2\xa0\xc5\xbeivali. V to kategorijo spadajo tudi psi, ki se udele\xc5\xbeujejo agility\xc2\xa0dogodkov, kjer se morajo psi spopasti z raznimi ovirami in pokazati svojo\xc2\xa0poslu\xc5\xa1nost v\xc2\xa0vnaprej dolo\xc4\x8denih nalogah._NEWLINE_Crufts je britanska prireditev, na kateri psi tekmujejo v svoji strukturi, skladnosti in obliki. Od leta 1886, ko so se prvi\xc4\x8d pojavila tovrstna tekmovanja so le-ta vse pogostej\xc5\xa1a. Poleg psov, ki tekmujejo najpogosteje, velikokrat tekmujejo tudi ma\xc4\x8dke.\xc2\xa0Tako psi kot ma\xc4\x8dke imajo veliko razli\xc4\x8dnih pasem in zato tekmujejo v razli\xc4\x8dnih kategorijah, vsakega posameznika pa primerjajo s tistim, kar je za dolo\xc4\x8deno pasmo "idealno."_NEWLINE_Tudi nekatere druge ne tako zna\xc4\x8dilne \xc5\xbeivali tekmujejo na tak\xc5\xa1nih tekmovanja, na primer v zaj\xc4\x8djih skokih in drugih kategorijah.\n_START_SECTION_\nPopularna kultura\n_START_PARAGRAPH_\nFilmi in televizijske serije o \xc5\xbeivalih v \xc5\xa1portu so lahko realni ali izmi\xc5\xa1ljeni, saj lahko prikazujejo \xc5\xbeivali v dejavnosti, ki jih dejansko ne morejo izvesti. Film "Seabiscuit"\xc2\xa0je dokaj natan\xc4\x8den portret slavnega Ameri\xc5\xa1kega konja z istim imenom,\xc2\xa0medtem ko je film "MVP: Most Valuable Primate"\xc2\xa0o \xc5\xa1impanzu, ki igra hokej, nerealen.'